"SETSWANA PUO YA GAE R-3 KAROLO 1: MATSENO A PEGELO YA PHOLISI YA KHARIKHULAMO LE TLHATLHOBO PUO YA GAE 1.1 Lemorago Pegelo ya Kharikhulamo ya Bosetšhaba Mephato R-12 (NCS) e tlhalosa pholisi ya kharikhulamo le tlhatlhobo mo dikolong. Go tokafatsa tiragatso e, Pegelo ya Kharikhulamo ya Bosetšhaba e ne ya mametlelelwa ka dimametlelelo tse di tla diragadiwang ka Firikgong 2012. Tokomana e le nngwe e e sobokantsweng ya Pholisi ya Kharikhulamo le Tlhatlhobo ya serutwa se sengwe le se sengwe, e ne ya kwalwa go emisetsa Dipegelo tsa Dirutwa, Dikaedi tsa Lenaneothuto le Dikaedi tsa Tlhatlhobo ya Dirutwa Mephato ya R-12 tsa bogologolo. 1.2 Thadiso (a) National Curriculum Statement Grades R-12 (Firikgong 2012) e emela pegelo ya pholisi ya go ithuta le go ruta mo dikolong tsa Aforika Borwa mme e na le tse di latelang: (i) Pegelo ya Pholisi ya Kharikhulamo le Tlhatlhobo ya serutwa se sengwe le se sengwe sa sekolo se se amogetsweng; (ii) Pegelo ya Pholisi ya, National policy pertaining to the programme and promotion requirements of the National Curriculum Statement Grades R-12; le (iii) Pegelo ya Pholisi ya, National Protocol for Assessment Grades R-12 (Firikgong 2012). (b) The National Curriculum Statement Grades R-12 (Firikgong 2012) e emela dipegelo tse pedi tsa kharikhulamo ya bosetšhaba tsa ga jaana, tsona ke: (i) Revised National Curriculum Statement Grades R-9, Government Gazette No. 23406 of 31 May 2002, le (ii) National Curriculum Statement Grades 10-12 Government Gazettes, No. 25545 of 6 October 2003 and No. 27594 of 17 May 2005. (c) Dipegelo tsa kharikhulamo ya bosetšhaba tse di akanngwang go ka dirisiwa mo ditemanengpotlana tsa b(i) le (ii) di na le dipegelo tsa pholisi tse di latelang tse di tla khutlisiwang ka tatelano ke National Curriculum Statement Grades R-12 (Firikgong 2012) mo pakeng ya go tloga ka 2012-2014: (i) Lekala la Thuto/Lenaneo la Serutwa, Dikaedi tsa Lenaneothuto, Dikaedi tsa Tlhatlhobo ya Dirutwa tsa Mephato R-9 le Mephato 10-12; (ii) Pegelo ya Pholisi ya National Policy on assessment and qualifications for schools in the General Education and Training Band, e e tlhamilweng sešwa mo Government Notice No. 124 in Government Gazette No. 29626 of 12 February 2007; (iii) Pegelo ya Pholisi ya the National Senior Certificate: A qualification at Level 4 on the National Qualifications Framework (NQF), e e tlhamilweng sešwa mo Government Gazette No.27819 of 20 July 2005; CAPS 3"